睇到眼都唔眨 仲唔係「郎中」物？
2024年05月07日 12:00
東網電視
更多新聞短片
韋達今朝在機坪閘口接「俏郎中」時睇到眼都唔眨，重視到極。
早前韋達在谷戰取得3連勝，惟上周三接連搏失跑「披士」下終告斷纜，不過這位身經百戰的南非籍練馬師出名EQ高，肯定正在靜極思動，而且明晚谷戰有多達7匹參戰馬畀佢追數，當中更不乏有近績支持，可望駁番條細場勝纜。
今早為韋廐參戰馬賽前加課檔期，韋達不敢怠慢，5點鐘已現身晨課，踩住單車滿場飛，要數他緊張的一批，必定係在頭批分別由助手於內圈魚貫踱步的「俏郎中」、「祥勝霸駒」、「祥勝力駒」及「撼天鐵翼」，期間見練者在行政大樓觀操台舉鏡吼實，再連隨折返機坪閘口逐一恭迎，仲睇到眼都唔眨，擺出一副搏殺格。
其中有樣安排較特別，就是原本守尾門的「俏郎中」，課後突然被安排行頭，似乎韋達驚睇唔切，臨時用對講機改柯打，如此一着就包唔會走雞，重視之情溢於言表，需知此駒今季已近咗好多舖，輾轉落到五班，上場強配布文即殺入Q，今勻原庄配搭轉爭另一上名路程谷中一哩，係時候要交代！